# Banda sonora de Shōjo Kakumei Utena

La banda sonora de l'anime Shōjo Kakumei Utena va ser composta per by J.A. Seazer. És una de les bandes sonores d'anime més memorables. La cançó més identificativa d'Utena és "Zettai Unmei Mokushiroku" (Absolute Destiny Apocalypse), que sempre es fa sonar quan el personatge d'Utena es dirigeix al Colisseu dels Duels. Mentre que l'equip creatiu de la sèrie no ha ofert cap explicació oficial de la lletra d'aquesta cançó, alguns llocs web de fans s'han atrevit a especular algunes interpretacions.
La música de fons no vocal va ser composta per Shinkichi Mitsumune, i és en gran part orquestral, encara que sovint compta amb influències de jazz importants. Una cançó notable és The Sunlit Garden (en català es traduí per "El jardí il·luminat"), una peça per un piano a quatre mans que sona sovint en les escenes nostàlgiques. La seva ubiqüitat en la sèrie fa que sigui icònica i molt valorada.
La banda sonora de l'"Adolescència d'Utena" (la pel·lícula) és similar en estil a la sèrie, ja que conté una barreja de peces orquestrals i corals de rock. La pista de Masami Okui, la balada J-pop "Toki ni Ai wa" (Algunes vegades l'amor és...), difereixen una mica del so de la sèrie anime, tot i que gaudeixen també de gran popularitat entre els fans.

## Àlbums
### Shoujo Kakumei Utena OST 1, The Eve of the Absolute Evolution Revolution

Anomenat Zettai Shinka Kakumei Zenya, The Eve of the Absolute Evolution Revolution, o Shoujo Kakumei Utena Original Soundtrack 1, aquest àlbum fou publicat originàriament al Japó per KING Records Co. el 24 de juliol de 1997. Més tard es publicaria el 16 de març de 2004 als Estats Units per Pioneer / Geneon, però s'aturaria la seva distribució degut a la bancarrota d'aquesta última companyia.
L'àlbum conté fins a trenta-sis cançons, cobrint des de la música ambiental, els cors dels duels, els temes d'inici i final de la Saga del Consell d'Estudiants (Seitokai), tant l'inici ("Rinbu Revolution" o "Round Dance Revolution") com el final dels temes de conclusió ("Truth") també hi són presents en la seva extensió total, i a més tres interpretacions de "Absolute Destiny: Apocalypse". Aquestes tres interpretades durant la seqüència d'ascens de la primera Saga, la del Consell d'Estudiants o també anomenada Seitokai, i el remix industrial que sonava en la segona Saga, Kurobara o de la Rosa Negra. La tercera és una versió en karaoke de la versió original d'aquesta mateixa saga.

### Shoujo Kakumei Utena OST 2, Virtual Star Hasseigaku

Es posà a la venda al Japó el 6 de novembre de 1997 per KING Records Co., i als Estats Units el 8 de febrer de 2005 per Pioneer / Geneon, però s'aturaria la seva distribució degut a la bancarrota d'aquesta última companyia.
En les seves vint-i-vuit cançons, aquest CD cobreix la música d'ambient, els cors dels duels, les obertures i temes finals de la Saga de la Rosa Negra (aka Kurobara Hen). Ambdues obertures ("Rinbu Revolution") i el primer tema de clausura ("Truth") en la seva versió de TV, en oposició a les versions completes que apareixen a la primera banda sonora. També hi apareix la versió completa (a més de la versió especial karaoke) del segon tema de clausura "Virtual Star Embryology". També hi és la Saga d'Àkio Ohtori (Ōtori Akio Hen) amb la versió d'Absolute Destiny: Apocalypse anomenada "The Absolute Destiny: Apocalypse with Universal Gravitation".

### Shoujo Kakumei Utena OST 3, Internal Clock, Municipal Orrery

Es posà a la venda al Japó l'1 de gener de 1998 per KING Records Co.. En les seves trenta-tres cançons s'hi pot trobar música de fons i els cors dels duels de les Sagues d'Akio i Apocalipsis. La Banda Sonora número tres marca el final de les bandes sonores específiques per cada Saga, i cobreix tant la Saga d'Akio Ohtori com la d'Apocalipsis, per les quals hi haurà CDs per separat.
Conté la versió de TV de "Virtual Star Embryology". Interpretada aquí amb dos cors dels duels del videojoc de Sega Saturn d'Utena ("Gertsen's Head" i "The Inversion of Me and My Room").

### Shoujo Kakumei Utena OST 4; Angelic Creation, Namely, Light (Remixes)

Es va publicar al Japó el 4 de febrer de 1998 per KING Records Co., i als Estats Units el 3 de gener de 2006 per Pioneer / Geneon, però s'aturaria la seva distribució degut a la bancarrota d'aquesta última companyia.
Les dotze cançons consisteixen bàsicament en "remixos", amb alguns cors dels duels. Entremig es pot trobar cançons com "Missing Link", "Adolescence Apocalypse" i una versió especial en karaoke de "Angelic Creation, Namely, Light" que apareix en aquest disc. Aquests remixos tenen uso més viu, i més simfònic, reflectint més acuradament el so dels de les Sagues d'Akio Ohtori i Apocalipsis. La versió de "Absolute Destiny: Apocalypse" que apareix en aquest CD és la primera de les Sagues d'Akio Ohtori i Apocalipsis, i apareixia també a la segona banda sonora.

### Shoujo Kakumei Utena OST 5, Engage Toi a Mes Contes

Publicat el 3 d'abril de 1998 per KING Records Co.. És l'única banda sonora d'Utena que està formada per dos discos. El primer disc conté nombrosos fragments extra, incloent música ambiental i remixos d'aquesta, tot el qual a més ha estat reanomenat, majoritàriament als títols en francès. Hi ha a més pistes amb dramatitzacions fetes pel repartiment de la sèrie que llegeix fragments del manga. El segon disc conté cançons del primer espectacle musical, però no totes les cançons, només les més rellevants. És la banda sonora més difícil de trobar, i la que més demanda té, tant com la versió de Son May exclusiva d'aquest CD. EN aquest CD també s'hi pot trobar la versió especial de Absolute Destiny: Apocalypse que és un remix industrial de la segona Saga, excepte que no hi apareix una veu robòtica masculina.

### Shoujo Kakumei Utena OST 6, The Advent of Nirvanic Beauty ~Androgynous Me~ (Covers)

Publicat el 23 d'abril de 1999 per KING Records Co.. Aquest CD és bàsicament una selecció de Ikuhara. En total hi ha cinc cançons: "Pretty Lady Come" (la cançó d'obertura del videojoc de Sega Saturn d'Utena), i "Eye-Catch B"; "Sophie - Spit of the Gods" que és una versió karaoke de "Astragalous Earthly Backgammon", la qual apareix com a cançó dos en la setena banda sonora; "Zeit und Zeit" és la música que sona a la prèvia de la pel·lícula d'Utena; la versió d'"Absolute Destiny: Apocalypse" que apareix en aquest CD és el remix industrial sense la veu masculina. "Absolute Destiny: Apocalypse - Adolescence Cover" és a més una mica diferent cap al final de la versió que apareix a la vuitena banda sonora.
Van aparèixer dos números KICA per aquest CD. L'original venia a més amb una entrada per a veure la pel·lícula d'Utena, Adolescence Apocalypse. Els números eren "KICA-9641", mentre que el número que va aparèixer després era el "KICA-461". Per això els col·leccionistes han d'anar amb compte quan compren aquesta banda sonora, ja que s'han de fixar si busquen o no la primera edició limitada.

### Shoujo Kakumei Utena OST 7, Bara Tamago Sosei Roku SOFIA - Chuusei yo Yomigaere! - Utinam Reviviscat Medium Aevum! (Image Songs Pre-movie)

Publicat el 25 de juny de 1999 per KING Records Co.. Aquest CD és bàsicament una imatge del treball de Seazer. Quatre cançons apareixen en els CDs en diferents formes, per tota mena de motius i propòsits. És tot material nou, que no apareix en cap altra banda sonora. A part del nom i de les quatre cançons ja mencionades, sembla que no hi ha cap connexió entre totes les cançons i Shoujo Kakumei Utena. Possiblement n'hi hagi entre la sèrie anime i la pel·lícula, i algunes lletres cançons inevitablement.

### Shoujo Kakumei Utena OST 8, Adolescence Mokushiroku

Es va publicar al Japó el 14 d'agost de 1999 per KING Records Co., i als Estats Units el 8 de juny de 2004 per Pioneer / Geneon, però s'aturaria la seva distribució degut a la bancarrota d'aquesta última companyia.
És la banda sonora de la pel·lícula d'Utena Adolescence Apocalypse. La part més destacada del disc inclou remix d'"Absolute Destiny: Apocalypse" i "Rinbu Revolution", com també la més popular "At Time, Love Is" i dos (tècnicament tres) peces noves de Seazer. Malgrat tot, la cançó "Want to Be a Fiancée" només apareix en versió simfònica, i no en versió vocal tal com apareixia als crèdits finals del film. El CD es va publicar dins d'una caixa de cartró rosa amb un emblema de la rosa gravat en el qual.

## Singles
### Rinbu Revolution Single

Publicat el 21 de maig de 1997 per KING Records Co., conté cançons com "I Can't" que només surten en aquest àlbum. Aquest single fou publicat simultàniament amb els singles Truth i Rinbu Revolution/Truth.

### Truth Single

Aquest single fou publicat el 21 de maig de 1997 per KING Records Co.. Conté en exclusiva el single "New Sun". L'etiqueta R&D correspon a 'Rock & Dance' i difereix una mica de la versió d'obertura de la cançó en la banda sonora original. Aquest single es va publicar simultàniament amb el singles Rinbu Revolution i Rinbu Revolution/Truth.

### Rinbu Revolution/Truth Single

Publicat simultàniament amb el single Truth Single, conté les versions que ja apareixien als àlbums de la banda sonora. En versió extensa, no la versió de televisió.

### Labyrinth/Toki ni Ai wa Single

Malgrat que es coneix per Toki ni Ai wa, aquest no fou el seu títol original del single que conté. El títol del single fou "Labyrinth" i va ser obra del Cyber Team a la pel·lícula d'Akihabara. Sembla que també conté una versió de Masami Okui.

### FIANCÉE ni Naritai Single

Publicat el 10 de desembre de 1997 per KING Records Co., Ltd., la cançó principal d'aquest single surt al final de la pel·lícula L'adolescència d'Utena. És interpretada per la veu que fa el doblatge d'Akio al film. Es desconeix d'on prové la segona cançó del disc. La versió que apareix en la cançó final és en mode simfònic i versió J-Pop, així com el típic acompanyament karaoke.

## Recopilatoris
### Star Mania: Shoujo Kakumei Utena

Star Mania és bàsicament un recopilatori de la col·lecció de les cançons més populars de la banda sonora d'Utena.

### Starchild Girls Character Song Best

Es tracta d'una compilació de cançons de diverses sèries anime publicada pel segell KING Records Co.. Es desconeixen la resta de cançons, però les dues primeres són gravacions exclusives d'aquest CD. La cançó número 16 està interpretada per Maki Kamiya i Tokyo Konsei Gasshodan a més de Suginami Jidou Gasshodan, la cançó 17 per només Maki Kamiya. L'edició especial d'aquest CD venia en el mateix paquet amb una figura de Ruri Hoshino vestida de gat, de Martian Successor Nadesico.

## Música del videojoc
### Sega REAL Doll Figure Bonus CD (Utena)

Junt amb la nina d'Utena Tenjo que promocionava el videojoc de Quatre dies a Ohtori venia un CD amb dramatitzacions.

### Sega REAL Doll Figure Bonus CD (Anthy)

Junt amb la nina d'Anthy Himemiya que promocionava el videojoc de Quatre dies a Ohtori venia un CD amb dramatitzacions.

### Sega Saturn Game Disc Error Tracks

Aquest àlbum conté material multimèdia dels discos de Quatre dies a Ohtori on hi havia un 'error' o pistes en forma d'ou de pasqua.

## Referències

* ↑ «*Audiology of Utena 4.0* OST 1: The Eve of the Absolute Evolution Revolution». Arxivat de l'original el 2013-10-07. [Consulta: 29 setembre 2013].
* 1 2 3 «*Audiology of Utena 4.0* CD Singles and Other SKU Releases». Arxivat de l'original el 2013-10-14. [Consulta: 29 setembre 2013].

## Enllaços externs

* *Audiology of Utena 4.0* CD information, now with double the pastels!
Shojo Kakumei Utena :